OpenLLM-France/wikimedia huggingface dataset:
# Minto (Dakota del Nord)

Minto és un poble dels Estats Units a l'estat de Dakota del Nord. Segons el cens del 2010 tenia 604 habitants.

## Demografia

Segons el cens del 2000, Minto tenia 657 habitants, 269 habitatges, i 185 famílies. La densitat de població era de 177,4 hab./km².
La renda mediana per habitatge era de 34.643 $ i la renda mediana per família de 43.167 $. Els homes tenien una renda mediana de 28.611 $ mentre que les dones 19.083 $. La renda per capita de la població era de 18.011 $. Entorn del 5,4% de les famílies i el 7,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Fact Sheet- Minto». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Minto». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Mina Loy

Mina Loy, nom d'artista de Mina Gertrude Löwy (Londres, 27 de desembre de 1882– Aspen, Colorado, 25 de setembre de 1966), fou una artista, poeta, novel·lista, assagista, feminista i dissenyadora britànica. Va ser una de les darreres autores del modernisme a rebre reconeixement públic. La seva obra fou admirada per autors i autores com Gertrude Stein, Djuna Barnes, T. S. Eliot, Francis Picabia i William Carlos Williams, entre d'altres.
Loy va ser l'autora del primer manifest feminista de la història.

## Referències

* ↑ «Mina Loy, British poet». Encyclopædia Britannica [Consulta: 20 agost 2016].
* ↑ Axelrod, Steven Gould; Roman, Camille; Travisano, Thomas J. The New Anthology of American Poetry: Modernisms, 1900-1950. Rutgers University Press, 2005, p. 188. ISBN 978-0-8135-3164-9.
* ↑ «Mina Loy». Poets. Academy of American Poets. [Consulta: 20 agost 2016].
* ↑ «Mina Loy (1882–1966)». Poems & Poets. Poetry Foundation. [Consulta: 20 agost 2016].
* ↑ «Mina Loy, autora del primer ‘Manifiesto feminista’ y acusada de pornógrafa» (en castellà). EL ASOMBRARIO & Co., 15-02-2018.
* ↑ Usuario, Super «Amor y puñetazos: Mina Loy una vida gastada en la modernidad» (en espanyol europeu). Fabrica de la Memoria | Recuperación de la Historia de las Mujeres. Arxivat de l'original el 2018-02-16 [Consulta: 15 febrer 2018].

## Enllaços externs

* Mina Loy: Feminist Manifesto.
# Minisat

El programa de satèl·lits artificials Minisat va ser desenvolupat per l'agència espanyola INTA en la dècada de 1990 i es preveia que estigués compost de diversos satèl·lits, dels quals fins avui solament ha estat llançat un, el Minisat 01.

## Minisat 01

Va ser llançat el 21 d'abril de 1997 des de la base aèria de Gando, a Gran Canària, amb un coet Pegasus XL. Amb un pes de 200 kg, el satèl·lit estava equipat amb 3 instruments científics:
* Un espectrògraf d'ultraviolat
* Una càmera de raigs gamma (LEGRI - Low Energy Gamma Ray Imager)
* Un experiment de recerca sobre els fluids en absència de gravetat
La seva vida operativa estava prevista en dos anys, però finalment es va estendre fins a dos anys més. El dia 14 de febrer de 2002, a les 3:12 hores, va tenir lloc l'últim contacte del Minisat 01 amb l'estació de seguiment.

## Minisat 02

El segon satèl·lit de la sèrie no ha estat llançat, encara que sí projectat. Entre els experiments proposats per a aquest segon satèl·lit es trobarien els següents:
* GOYA (Gamma-ray burst Observer Yearned-Always)
* SIXE (Spanish Italian X-ray Experiment)
* DOPA
* XRASE

## Referències

* ↑ «El Minisat, satélite 100% español».
* ↑ Goya: a Mission Proposed for MINISAT-02
* ↑ SIXE: A Payload for MINISAT-02

## Enllaços externs

* X Aniversario del lanzamiento del MINISAT-01, article de Miguel Mas Hesse.
* Interdic - Minisat
* The MINISAT project
* La Isla hizo historia en abril de 1997 al poner en órbita suelo Europeo, el primer diseño fabricado en España, article de María Jesús Hernández.
# Mitsuo Watanabe

Mitsuo Watanabe (Prefectura de Tochigi, Japó, 4 de juny de 1953), és un exfutbolista japonès.

## Selecció japonesa

Mitsuo Watanabe va disputar 28 partits amb la selecció japonesa.

## Enllaços externs

* National Football Teams
* Japan National Football Team Database
# Menéame

Menéame és un lloc web d'agregació de notícies basat en la participació comunitària fundat per Ricardo Galli i Benjamí Villoslada. Funciona de manera que els usuaris registrats envien històries que els altres usuaris del web (registrats o no) poden votar, de manera que es promouen les més votades a la pàgina principal mitjançant l'aplicació d'un algoritme que unifica diversos paràmetres en un únic valor numèric que s'anomena internament «karma». Com el model anglosaxó del qual és una traducció modificada (Digg), combina marcadors socials, el blog i la sindicació amb un sistema de publicació sense editors. Al juliol de 2013, el rànquing Alexa presentava la pàgina en la posició 6426 del llistat mundial, i 279 de l'espanyol. La publicació d'aquesta eina en català fou el 20 de novembre del 2006, aleshores es realitzà amb un programari diferent de l'actual que donà alguns problemes i el 26 de desembre del mateix any, es va complementar amb el codi de Ricardo Galli. El març de 2008 es renovà completament el disseny del web.
En català hi ha La Tafanera, en gallec, existeix Chuza i en basc, Zabaldu, creat el 2006 per un alumne de la Universitat de Mondragón.

## Referències

* ↑ «Menéame» (en anglès). Alexa. Arxivat de l'original el 2016-03-03. [Consulta: 27 febrer 2014].
* ↑ El web en català de recull de notícies La Tafanera es renova
* ↑ «La tafanera – El menéame en catalán» (en castellà). wwwhat's new, 06-07-2007. [Consulta: 13 desembre 2010].
* ↑ «Zabaldu y Chuza – Los menéame Vasco y gallego» (en castellà). wwwhat's new, 07-07-2001. [Consulta: 13 desembre 2010].
* ↑ «Un alumno de M.U. crea Zabaldu.com» (en castellà). Mondragon.edu, 24-05-2007. [Consulta: 13 desembre 2010].

## Enllaços externs

* Menéame.net (castellà)
* Clons de Menéame Arxivat 2006-04-24 a Wayback Machine. (castellà)
# Menècrates de Siracusa

Menècrates (en grec antic Μενεκράτης, Menekrátes) va néixer a Siracusa al segle iv aC. Va ser metge i taumaturg a la cort de Filip II de Macedònia (359 aC a 336 aC), i s'atribuïa poders divins. S'anomenava Zeus a si mateix. Claudi Elià diu que va enviar al rei Filip una carta que deia: "A Filip. Menècrates-Zeus et desitja que siguis feliç". Filip va contestar amb una altra: "Filip a Menècrates: que tinguis salut. T'aconsello que viatgis a la regió d'Anticira". En aquesta ciutat de Grècia hi creixia una planta, l'el·lèbor, que se suposava que era un remei per la bogeria. Altres autors confirmen que Menècrates deia que era un déu.
Encara que sembla que era un bon metge, va quedar en ridícul quan un dia Filip el va convidar a un banquet amb molts altres convidats que van tenir els millors menjars, mentre a ell només se li va donar encens i libacions per la seva "condició divina"; primer s'ho va prendre com a broma, però en veure que no se li oferia menjar, va abandonar la reunió.
Les seves habilitats residien en la curació dels epilèptics. Als qui sanava els obligava a entrar en el seu seguici i els donava honors i dignitats de déus, i pelegrinaven per diversos països.

## Referències

* ↑ Montero, Santiago. Diccionario de adivinos, magos y astrólogos de la antigüedad. Valladolid: Trotta, 1997, p. 210. ISBN 8481641618.
# Sent Maurise de Ventalon

Sent Maurise de Ventalon (en francès Saint-Maurice-de-Ventalon) és un municipi del departament francès del Losera, a la regió d'Occitània.

## Referències

* ↑ Topònims occitans de la Losera
# Línia evolutiva de Gastly

Aquesta línia evolutiva de Pokémon inclou Gastly, Haunter i Gengar.

## Gastly

Gastly és un personatge fictici de la franquícia de videojocs de Pokémon, així com altres jocs i productes derivats. És de tipus fantasma i verí. Evoluciona a Haunter.

## Haunter

Haunter és un personatge fictici de la franquícia de videojocs de Pokémon, així com altres jocs i productes derivats. És de tipus fantasma i verí. Evoluciona de Gastly i evoluciona a Gengar.

## Gengar

Gengar és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus fantasma i verí. Evoluciona de Haunter.

## Referències

* ↑ «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].

## Enllaços externs

* Web oficial de Pokémon
* Gastly a Bulbapedia (anglès)
* Haunter a Bulbapedia (anglès)
* Gengar a Bulbapedia (anglès)
Espècies de Pokémon :
# Nami Hayakawa

Nami Hayakawa (早川 浪, Hayakawa Nami, born October 6, 1984 in Jeonju, South Korea) és una arquera japonesa d'origen sud-coreà. El 2007 fou la campiona mundial en pista coberta de la seva especialitat, en els campionats celebrats a Esmirna, Turquia.

## Vida personal

La Nami té una germana petita, Ren Hayakawa, que també és arquera olímpica i va competir als Jocs Olímpics d'estiu de 2012.

## Jocs Olímpics d'estiu de 2008

Als Jocs Olímpics d'estiu de 2008 a Pequín, Hayakawa va acabar la seva ronda de rànquing amb un total de 649 punts. Això li va donar el 9è cap de sèrie per a l'últim grup de competició en què es va enfrontar a Elena Mousikou a la primera ronda, superant l'arquera de Xipre per 112-103. A la segona ronda va guanyar Jennifer Nichols per 105-103 i finalment va superar Naomi Folkard per 106-97, aconseguint així arribar als quarts de final. Allà va ser eliminada per 112-103 per Park Sung-hyun que finalment guanyaria la medalla de plata. Juntament amb Sayoko Kitabatake i Yuki Hayashi també va participar en la competició per equips. Amb la seva puntuació de 649 de la ronda de rànquing combinada amb els 616 de Kitabatake i Hayashi, l'equip japonès va quedar en setena posició després de la ronda de rànquing. A la primera volta va eliminar la selecció colombiana per 206-199. No obstant això, la Gran Bretanya, segona cap de sèrie, va eliminar l'equip japonès als quarts de final, superant-les per 201-196.

## Referències

* ↑ Favilli, Elena. «Nami i Ren Hayakawa». A: Contes de bona nit per a nenes rebels: 100 dones immigrants que han canviat el món. Primera edició. Barcelona: Estrella Polar, novembre de 2020, p. 150. ISBN 9788418135699.
* ↑ «Izmir 2007 World Archery Indoor Championships».
* ↑ «Korean-born archer set to compete for Japan in London». The Korea Times, 25-07-2012. [Consulta: 20 febrer 2020].
* ↑ Rutherford, Peter. «Archery: London twist to ancient Asian rivalry». Reuters, 02-08-2012. [Consulta: 20 febrer 2020].
* 1 2 Athlete biography: Nami Hayakawa, beijing2008.cn, ret: Aug, 23 2008
# Littoral (Benín)

El departament de Littoral és un dels 12 departaments de Benín. Aquest departament només té el municipi de Cotonou, la ciutat més poblada del país i la seva capital econòmica. Littoral, el departament més petit del país, que només té 79 km², fou creat el 1999 quan fou escindit del departament Atlantique.

## Districtes

El municipi de Cotonou, igual que el departament de Littoral té 13 districtes.

## Etnologia i llengües

* Els xwles occidentals, que parlen la llengua gbe, xwela occidental. Al municipi de Cotonou.
* Els aja parlen la llengua aja també a la ciutat multilingüe de Cotonou.
* Els tofins parlen la llengua tofin.
* Els fon parlen la llengua fon.

## Referències

* ↑ «Gbe, Western Xwla». ethnologue. [Consulta: 13 febrer 2015].
* ↑ «Aja. A language of Benin». ethnologue. [Consulta: 14 febrer 2015].
* ↑ «Fon. A language of Benin». ethnologue. [Consulta: 16 febrer 2015].
# The Rogue Song

The Rogue Song és una pel·lícula estatunidenca dirigida per Lionel Barrymore amb Laurel i Hardy, estrenada el 1930.

## Argument

La història té lloc a Rússia l'any 1910. Yegor (Lawrence Tibbett), un elegant príncep rus cap de bandits coneix la Princesa Vera (Catherine Dale Owen) a una fonda de muntanya. S'enamoren, però la relació és destrossada quan Yegor mata el germà de Vera, el príncep Serge, per violar la seva germana, Nadja, i conduint-la al suïcidi. Yegor segresta Vera, forçant-la a viure una vida de servitud entre els bandits. Vera és més espavilada que Yegor, que és capturat per soldats i assotat. Vera suplica perdó a Yegor. Tot i que encara enamorats un de l'altre, s'adonen de no poden estar junts, com a mínim ara com ara.

## Repartiment

* Lawrence Tibbett: Yegor
* Catherine Dale Owen: Princesa Vera
* Nance O'neil: Princesa Alexandra
* Judith Vosselli: Tatiana
* Ullrich Haupt: Príncep Serge
* Kewpie Morgan: Frolov
* Stan Laurel: Ali-Bek
* Oliver Hardy: Murza-Bek
* Lionel Belmore (Ossman)

## Nominacions

* 1930: Oscar al millor actor per Lawrence Tibbett

## Referències

* ↑ «The Rogue Song». The New York Times.
# Cañas

Cañas és un municipi de la Rioja, a la regió de la Rioja Alta. La població s'estén al voltant de l'antic monestir de Cañas.

## Referències

* ↑ Govern de La Rioja. «Listado de municipios» (en castellà), 2016. Arxivat de l'original el 20 de gener 2022. [Consulta: 15 febrer 2021].
Viccionari
# Catllarí

El Catllarí o les Canals de Catllarí és un territori del terme municipal de Montmajor que forma un enclavament entre els termes municipals de Castellar del Riu, Fígols i Guixers.
Té una extensió 5,45 km², i està situat als vessants occidentals dels rasos de Peguera, a la capçalera de l'Aigua d'Ora. Està regat pel Torrent de les Canals de Catllarí. Al sud s'hi pot trobar el Cap de la Serra. Conté l'església de Sant Martí de les Canals de Catllarí, que fou sufragània de la parròquia de Sant Iscle de Llinars de l'Aiguadora.
Catllarí va ser una antiga quadra ja esmentada al segle xiii. Al segle xix formà part de l'antic municipi d'Aguilar, l'Hospital i Catllarí. L'enclavament de Valielles depenia del terme del Catllarí.

## Vegeu també

* Valielles
* Comesposades
* Llista d'enclavaments a Catalunya

## Referències

* ↑ Situació del Catllarí a Institut Cartogràfic de Catalunya
* ↑ «Catllarí a la pàgina de Montmajor». Arxivat de l'original el 2016-07-01. [Consulta: 14 abril 2015].
* ↑ Catllarí a la GEC

## Enllaços externs

* Pàgina del municipi de Montmajor
# Characidium boehlkei

Characidium boehlkei és una espècie de peix de la família dels crenúquids i de l'ordre dels caraciformes.

## Morfologia

* Els mascles poden assolir 7 cm de llargària total.

## Hàbitat

Viu en zones de clima tropical.

## Distribució geogràfica

Es troba a Sud-amèrica: conca del riu Napo a l'Equador.

## Referències

* ↑ uBio (anglès)
* ↑ Reinhardt, J. T. 1867. Om trende, formeentligt ubeskrevne fisk af characinernes eller Karpelaxenes familie. Overs. Kgl. Danske Vidensk. Selsk. Forhand. (Kjøbenhavn) 1866: 49-68, Pls. 1-2.
* ↑ BioLib (anglès)
* ↑ The Taxonomicon (anglès)
* 1 2 3 FishBase (anglès)

## Bibliografia

* Axelrod, Herbert Richard (1996): Exotic Tropical Fishes. T.F.H. Publications. ISBN 0-87666-543-1.
* Buckup, P.A. 1993. Review of the characidiin fishes (Teleostei: Characiformes), with descriptions of four new genera and ten new species. Ichthyol. Explor. Freshwat. 4(2):97-154.
* Buckup, P.A. 2003. Crenuchidae (South American darters). p. 87-95. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8. .
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Géry, J. 1977. Characoids of the world. T.F.H. Publications, Inc., Nova Jersey. 672 p.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1-4051-2494-6.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* «Characidium boehlkei». Catalogue of Life. (anglès) (anglès)
# Catàstrofe d'Aberfan

La catàstrofe de Aberfan va ser el col·lapse catastròfic de l'escombrera d'una mina de carbó al poble gal·lès d'Aberfan, prop de Merthyr Tydfil, al sud de Gal·les el 21 d'octubre de 1966, que va tenir com a conseqüència la mort de 144 persones (116 nens i 28 adults). Va ser causada per una acumulació d'aigua en la roca i pedra calcària acumulada, que de sobte va començar a esllavissar-se en forma de fang.
Més de 40.000 metres cúbics d'enderrocs va cobrir el poble en qüestió de minuts, i les aules del Col·legi Pantglas Junior es van inundar immediatament, per la qual cosa els nens petits i els mestres van morir per impacte o asfíxia. Es van fer grans esforços de rescat, però la gran quantitat de fang que s'amuntegava al poble tendia a obstaculitzar el treball dels equips de rescat formats.
La recerca oficial va culpar a la Junta Nacional del Carbó per negligència extrema, i al seu President per fer declaracions enganyoses. El parlament britànic aviat aprovaria una nova legislació sobre la seguretat pública en relació amb les mines i pedreres.

## Referències

* ↑ «1966: Coal tip buries children in Aberfan» (en anglès). BBC, 21-10-1966.
# Charles Kohl

Charles Kohl (Rodange, 29 d'abril de 1929- ?, 3 de gener de 2016) fou un pintor i escultor luxemburguès. Va aconseguir en dues ocasions el Prix Grand-Duc Adolphe: l'any 1956 amb Frantz Kinnen i l'any 1962 amb Ben Heyart.

## Obres

* Relleus exteriors del Museu Nacional de la Resistència a Esch-sur-Alzette
* Estàtua actual a Johannes Bertelius sobre el pont vell d'Echternach

## Referències

* ↑ «Décès d/u sculpteur Charles Kohl» (en francès). Wort.lu, 04-01-2016. [Consulta: 18 gener 2016].
* ↑ Luxemburger Wort de 5 de gener de 2016

## Bibliografia

* Theis, Marc; Vermast, Elisabeth. Artistes luxembourgeois d'aujourd'hui (en francès). Ciutat de Luxemburg/Hannover: Edition Marc Theis, 1995, pàgs. 72-73. ISBN 978-29-5999-882-9.

## Vegeu també

* Llista d'artistes de Luxemburg
# Cheilotrema

Cheilotrema és un gènere de peixos de la família dels esciènids i de l'ordre dels perciformes.

## Morfologia

* Cos alt i oblong.
* Musell punxegut.
* Boca una mica baixa.
* Mentó amb 5 porus i sense barbons.
* Preopercle finament serrat.
* Aleta anal curta.
* Escates aspres (llevat del voltant dels ulls on són llises).

## Distribució geogràfica

Es troba al Pacífic oriental.

## Taxonomia

* Cheilotrema fasciatum (Tschudi, 1846)
* Cheilotrema saturnum (Girard, 1858)

## Referències

* 1 2 Tschudi, J. J. von, 1846. Ichthyologie. Pp. ii-xxx + 1-35, Pls. 1-6. A: Untersuchungen über die Fauna Peruana. Scheitlin & Zollikofer, St. Gallen. 1844-46, in 12 parts. Fauna Peru.
* ↑ The Taxonomicon (anglès)
* 1 2 Discover Life (anglès)
* ↑ Girard, C. F., 1858. Fishes. Pp. i-xiv, 1-400, Pls. 7-8, 13-14, 17-18, 22c, 26, 29-30, 34, 37, 40-41, 48, 53, 59, 61, 64-65, 71. A: General report upon zoology of the several Pacific railroad routes, 1857. A: Reports of explorations and surveys, to ascertain the most practicable and economical route for a railroad from the Mississippi River to the Pacific Ocean, v. 10. Beverley Tucker, Washington, D.C. Fishes Railroad Surv.
* ↑ BioLib (anglès)
* ↑ AQUATAB.NET
* ↑ FishBase (anglès)
* ↑ Catalogue of Life (anglès)
* ↑ Dictionary of Common (Vernacular) Names (anglès)
* ↑ UNEP-WCMC Species Database (anglès)

## Bibliografia

* Eschmeyer, W. N., Herald, E. S. i Hamman, H., 1983. A field guide to Pacific coast fishes of North America from the Gulf of Alaska to Baja California. Peterson Field Guide Ser. 28., Houghton Mifflin: 336pp.
* Pondella II, D.J., Gintert, B.E., Cobb, J.R., Allen, L.G., 2005. Biogeography of the nearshore rocky-reef fishes at the southern and Baja California islands. Journal of Biogeography, 32:187-201.

## Enllaços externs

* uBio (anglès)
# Cheilodipterus persicus

Cheilodipterus persicus és una espècie de peix pertanyent a la família dels apogònids.

## Descripció

* Pot arribar a fer 11 cm de llargària màxima.
* En vida és de color marró grisenc pàl·lid.
* El musell i la part superior del cap presenten un tint groc.

## Hàbitat

És un peix marí, associat als esculls i de clima tropical.

## Distribució geogràfica

Es troba al golf Pèrsic: Bahrain, Kuwait, Oman, Qatar i Aràbia Saudita.

## Observacions

És inofensiu per als humans.

## Referències

* ↑ Lacépède B. G. E., 1801. Histoire naturelle des poissons. Hist. Nat. Poiss. v. 3. i-lxvi + 1-558.
* ↑ uBio (anglès)
* ↑ Gon, O., 1993. Revision of the cardinalfish genus Cheilodipterus (Perciformes: Apogonidae), with description of five new species. Indo-Pacific Fishes Núm. 22: 1-59, Pls. 1-5.
* ↑ The Taxonomicon (anglès)
* 1 2 3 «Cheilodipterus persicus» (en anglès). FishBase. Froese, Rainer; Pauly, Daniel (editors).
* ↑ Gon, O., 1993. Revision of the cardinalfish genus Cheilodipterus (Perciformes: Apogonidae), with description of five new species. Indo-Pacific Fishes (22):59 p.
* ↑ Randall, J.E., 1995. Coastal fishes of Oman. University of Hawaii Press, Honolulu, Hawaii. 439 p.
* ↑ FishBase (anglès)
* ↑ Carpenter, K.E., F. Krupp, D.A. Jones i U. Zajonz, 1997. FAO species identification field guide for fishery purposes. Living marine resources of Kuwait, eastern Saudi Arabia, Bahrain, Qatar, and the United Arab Emirates. FAO, Roma, Itàlia. 293 p.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* Thresher, R.E., 1984. Reproduction in reef fishes. T.F.H. Publications, Inc. Ltd., Neptune City, Nova Jersey, Estats Units. 399 p.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
* AQUATAB
# Cistícola cara-roja

Cisticola erythrops és una espècie d'ocell de la família dels cisticòlids (Cisticolidae) que en diverses llengües rep el nom de "cistícola de cara roja" (Anglès: Red-faced Cisticola. Francès: Cisticole à face rousse).

## Hàbitat i distribució

Habita zones amb herba i sotabosc de gran part de l'Àfrica subsahariana, des del sud de Mauritània cap al sud, a través del Senegal i Gàmbia fins a Guinea, cap a l'est fins a Etiòpia, i des d'aquí cap al sud fins al nord-est de Sud-àfrica.

## Subespècies

* C. e. erythrops (Hartlaub, 1857). Des del sud de Mauritània, Senegal i Gàmbia, cap a l'est fins a la República Centreafricana, República del Congo i Gabon.
* C. e. niloticus (Madarász, 1914). Sudan.
* C. e. nyasa (Lynes, 1930). Des de la República Democràtica del Congo i el sud de Tanzània, cap al sud fins a l'est de Sud-àfrica.
* C. e. pyrrhomitra (Reichenow, 1916). Est de Sudan del Sud i Etiòpia.
* C. e. sylvia (Reichenow, 1904) és del nord-est de la República Democràtica del Congo i Sudan del Sud, fins a Kenya i centre de Tanzània.
# Cim

«Cim» té aquests significats:
* Cim (cartografia), part més alta d'un turó o d'una muntanya
* Antiquark cim, antipartícula del quark cim
* Quark cim, partícula elemental de la matèria
* Classificació internacional de malalties
* Centre d'Informació als Mitjans de Comunicació
Viccionari